Ələkbər Əliyev (professor)

Əliyev Ələkbər Əli Ağa oğlu (6 dekabr 1958) — Azərbaycan alimi, texnika elmlər doktoru, professor, əməkdar müəllim, BDU-nun Tətbiqi riyaziyyat və kibernetika fakültəsinin dekanı və İnformasiya texnologiyaları & proqramlaşdırma fakültəsinin professoru & müdiri. Azərbaycan Respublikası Elmi Tədqiqatların Əlaqələndirilməsi Şurasının katibi (2024-cü ildən).

 Həyatı və Fəaliyyəti 
Əliyev Ələkbər Əliağa oğlu — informatika, paylanmış sistemlər, kompüter şəbəkələri və bulud texnologiyaları sahəsində mütəxəssisdir.
1966–1976-cı illərdə Nəsimi rayonu 44 saylı orta məktəbdə təhsil almış və qızıl medalla bitirmişdir.

1976-cı ildə Azərbaycan Dövlət Universitetinin Mexanika-riyaziyyat fakültəsinə daxil olmuş, 1979-cu ildə M. V. Lomonosov adına Moskva Dövlət Universitetinə (MDU) keçmiş və 1982-ci ildə təhsilini bitirmişdir.
1985–1988-ci illərdə Ukrayna EA-nın V. M. Qluşkov adına Kibernetika İnstitutunun aspirantı olmuş, 1989-cu ildə namizədlik, 1996-cı ildə isə doktorluq dissertasiyalarını müdafiə etmişdir.
2004-cü ildə ona professor elmi adı verilmişdir.

Əliyev 1982–1985-ci illərdə Hesablama Mərkəzində mühəndis vəzifələrində çalışmış, daha sonra Bakı Dövlət Universitetində müxtəlif elmi vəzifələrdə işləyərək 1998-ci ildən "İnformasiya texnologiyaları və proqramlaşdırma" kafedrasının müdiridir.

O, həmçinin Bakı Dövlət Universitetinin Tətbiqi riyaziyyat və kibernetika fakültəsinin dekanıdır.
2024-cü ildə Elmi Tədqiqatların Əlaqələndirilməsi Şurasının katibi seçilmişdir.
Ələkbər Əliyevə Azərbaycan Respublikası Prezidentinin 30 oktyabr 2009-cu il tarixli sərəncamı ilə "Əməkdar müəllim" fəxri adı verilmişdir.

2024-cü ildən Azərbaycan Respublikası Elmi Tədqiqatların Əlaqələndirilməsi Şurasının katibi vəzifəsində çalışır.

 Elmi və ictimai fəaliyyəti 
Əliyev 130-dan çox elmi əsərin, 1 monoqrafiyanın, 6 dərs vəsaitinin, 4 metodik vəsaitin, 2 lüğətin və 1 ensiklopediya əsərinin müəllifidir.
Onun rəhbərliyi ilə 9 fəlsəfə doktoru və 1 elmlər doktoru dissertasiyası müdafiə olunmuşdur.

 Kitabları 
 Синхронизация прикладных процессов в распределенных системах обработки данных (1995)
 Распределенные системы обработки информации (2003)
 İngiliscə-rusca-azərbaycanca informatika, telekommunikasiya, radioelektronika üzrə lüğət (2004)
 Kompüterin arxitekturası və əməliyyat sistemləri (2007)
 İnformatikanın əsasları (2008)
 C və Pascal dillərində proqramlaşdırma (2008)
 İnformatika üzrə ensiklopediya (2008)
 Cəbrin tətbiqiləri: kodlar nəzəriyyəsi və kriptologiya (2015)
 İnformatika (2015)
 Alqoritmik dillər (2016)
 Alqoritmin analizi və hazırlanması üsulları (2017)

 Mənbələr